La knabineto kun la alumetoj

La knabineto kun la alumetoj () estas fabelo de la dana verkisto Hans Christian Andersen. La rakonto estas dramo pri sonĝoj, espero kaj morto de knabineto. Ĝi unue estis publikigita en 1845 kaj adaptiĝis por multaj teatraĵoj kaj filmoj.

 Intrigo 
En malvarma kaj neĝa nokto, kristnaska vespero, malriĉa knabino provas vendi alumetojn surstrate. La knabino estas tre malriĉa, ŝi marŝas nudpiede en la malvarmo kaj neĝo, tremante ĉie, kaj ŝi eĉ ne havas mantelon por kovri sin. En siaj frostigitaj kaj tremantaj manoj ŝi tenas alumetojn kaj proponas ilin por vendo, sed vane. La homoj surstrate preterpasas ŝin kaj ne rimarkas ŝin. Ĉiu el ili rapidas por reveni al sia varma hejmo, kie lia familio atendas lin ĉirkaŭ la festa tablo.

La knabino estas tre malvarma, sed ŝi timas reveni hejmen, ĉar ŝia patro batas ŝin kiam ŝi ne sukcesas vendi alumetojn.

Kiam ŝi ne plu povas elteni la malvarmon, la knabino trovas kaŝejon ĉe la angulo de la strato, kaj decidas ekbruligi unu alumeton por varmigi sin. Nur unu alumeton, ne pli. Sed la mondo rivelita antaŭ ŝiaj okuloj estas tiel bela kaj magia ke ŝi ekbruligas alian alumeton, kaj alian alumeton. En la lumo de la alumetoj ŝi vidas kelkajn belajn viziojn, inkluzive de kristnaska arbo kaj kristnaska vespermanĝo festata ĉirkaŭ la tablo en la hejmo de amema kaj feliĉa familio, same kiel vizio de ŝia kara, nun jam morta avino. Ŝi ekbruligas la ceterajn alumetojn, unu post alia, por daŭre sperti la belajn fantaziojn momentajn, ĝis ili ĉiuj finiĝis. Kiam venas la mateno, preterpasantoj trovas la knabinon morta, frosta ĉe la stratangulo, kun la bruligitaj alumetoj disĵetitaj apud ŝi.

Same kiel aliaj rakontoj de Hans Christian Andersen, ankaŭ la rakonto de la eta alumeto finiĝas sen "feliĉa fino". La rakonto priskribas ekstreman malriĉecon, kie knabineto ne havas ŝuojn kaj ĉirkaŭpromenas en la neĝo nudpiede. Krome, ĝi priskribas la glaciiĝintajn korojn de la preterpasantoj, kiuj ne rimarkas la malfacilaĵojn de la knabino kaj volonte ignoras ŝin, ĝis ŝia tragika morto.

 Adaptoj 
Tiu ĉi rakonto de Andersen fariĝis klasikaĵo kaj ricevis multajn tradukojn kaj adaptojn tra la tuta mondo.

Kiam la rakonto estis adaptita en filmon de Disney, la fino estis ŝanĝita al pli pozitiva kaj esperiga fino. En la Disney-filmo, kiam la alumetovendistino ekbruligas la alumetojn, ŝi vidas vizion de sia avino, kiu estis la nura persono kiu zorgis pri ŝi kaj traktis ŝin kun amo kaj bonkoreco. Ŝi ekbruligas la ceterajn alumetojn, unu post la alia, por konservi la vizion de sia avino kiel eble plej longe. En la Disney-filmo, finfine, kiam ŝi elĉerpigis alumetojn, la knabino mortas kaj ŝia avino prenas ŝian animon al la ĉielo, kie ŝi daŭre spertus la samajn mirindajn viziojn.

Modernaj versioj ŝanĝis la finon de la rakonto, tiel ke ĝia fino iĝis optimisma. En la moderna ŝanĝo, bona familio estis enkondukita en la rakonton kiu trovis la knabinon sur la strato, kiam ŝi estis senkonscia, kaj prenis ŝin en sian hejmon. La knabino ricevis manĝaĵon, vestaĵojn kaj varman liton, kaj estis savita de malfacilaĵoj kaj malriĉeco.

La rakonto ricevis plurajn filmadaptojn, inter ili en desegnita filmo de Walt Disney, kiu en 2006 ricevis la premion por la plej bona animacia filmo ĉe la 17-a Animacia Filmfestivalo en Zagrebo.

Krome, la rakonto funkcias por opero, same kiel por orkestraj verkoj. En 2008 la muzikisto David Lang ricevis la Pulitzer-premion pri muziko pro sia pasiono-verko "The Little Match Girl Passion".

 Vidu ankaŭ 

 The Little Match Seller, filmo de 1902
 "proksime-al-morto"-sperto
 Vilhelm Pedersen, la unua ilustristo de la fabeloj de Andersen
 To build a fire ("Konstrui fajron", 1910) du versioj de mallonga rakonto de Jack London pri plenkreskulo kiu suferas de hipotermio en la Yukon-Teritorio
 Infanlaboro

 Eksteraj ligiloj 

 "La Malgranda Alumeta Knabino" angla traduko de Jean Hersholt
 "La Malgranda Alumeta Knabino" en la Nova Normala Legolibro
 Den Lille Pige med Svovlstikkerne Originala dana teksto
 Surlalune: La Prinotita Malgranda Alumeta Knabino
 "La Malgranda Alumeta Knabino" Kreiva Commons audiobook
 "La Malgranda Alumeta Knabino 1902 Adapto (downloadable)" ĉe la brita Filma Instituto
 Pasiono de David Lang
 Angla traduko (plena teksto) de "la Fabeloj de Andersen" 
 The Little Match Girl public domain audiobook at LibriVox

Kategorio:Fabeloj de Hans Christian Andersen
Kategorio:Novjara fikcio
Kategorio:Fikciaj danoj
Kategorio:Sonĝoj en fikcio